open-index/open-wikipedia-markdown huggingface dataset:
Jim Webb

**James Henry «Jim» Webb jr.** (født 9. februar 1946 i Saint Joseph i Missouri) er en amerikansk politiker. Han var senator og representerte Virginia og Det demokratiske parti. Han kom inn i Senatet 3. januar 2007. Han bestemte seg for bare å sitte én periode, og tok ikke gjenvalg i 2012.

Under Vietnamkrigen tjenestegjorde han som løytnant og senere troppssjef, og var i aktiv kamp. Han ble tildelt Navy Cross, en Silver Star, to Bronze Stars og to Purple Heart.

Han var marineminister under Ronald Reagan fra 1987 til 1988. Han trakk seg fordi han ikke ønsket å redusere antall marinesoldater.

14. august 2009 besøkte han Myanmar, og møtte både general Than Shwe og demokratiforkjemperen Aung San Suu Kyi. Han forhandlet frem løslatelsen og deporteringen av den amerikanske statsborgeren John Yettaw mens han var der.

## Referanser


## Eksterne lenker
* 
* 
* 
*
MF «Ropeid» (1965)

**MF «Ropeid»** var en bilferge som trafikkerte fergesambandet Sand-Ropeid i Ryfylke, Rogaland, for Det Stavangerske Dampskibsselskab fra 1965 til 1973. Deretter gikk den tverrsambandet Nedstrand-Hebnes-Foldøy-Jelsa frem til ut på åttitallet da den ble reservebåt. Siden 1987 har fergen vært charterbåt «Festival» i Oslofjorden.

## MF «Ropeid»
*  **Mai 1965**: Levert fra Blaalids Slipp & Mek. Verksted, Raudeberg ved Måløy som bilferge **«Ropeid»** til Det Stavangerske Dampskibsselskab, Stavanger.
*  **1. juni 1965**: Satt inn i fergeruten Sand-Ropeid (18 daglige fjordkrysninger). Avløste her Stavangerskes gamle bilferge «Ropeid» som nå ble omdøpt «Bru». «Bru» gikk ellers som ekstraferge i sin gamle rute i tillegg til nye «Ropeid» hver sommer fordi AS Jøsenfjord Rutelags større bilferge «Jøsenfjord-Ferjen» som gikk i fergesambandet Vindsvik-Tøtlandsvik førte til at bilene hopet seg opp på Sand. «Ropeid» ble ganske raskt for liten i ruten og det var også mindre hensiktsmessig at den ikke var en pendelferge i det korte fergesambandet.
*  **August 1973**: Ruten overtatt av eierselskapets nybygde ferge «Sand».
*  **1973**: Ombygd. Hydraulisk baugport montert for å tilpasse fergen ruter med noe mer sjø. Deretter satt inn i «tverrsambandet» (Nedstrand-Hebnes-Foldøy-Jelsa) lengre ute i fjorden.
*  **198x**: Tverrsambandet overtatt av Stavangerskes ferge «Foldøy». «Ropeid» ble da opplagt i Stavanger som reserve.

## Etterhistorie
* **Oktober 1987**: Solgt til Henning Kumle, Bekkestua ved Oslo / Bergen.
* **17. januar 1990**: Solgt til Trollcruise AS, Oslo / Bergen. Ombygd til charterbåt. Omdøpt **«Festival»**. Benyttet til charterturer i indre Oslofjord.
***2019**: Ligger fortsatt i Oslo under navnet Festival.

## Kilder
* Artikler om Stavangerske i «Skipet» 2.1990 og 1.1991 av Alf Johan Kristiansen.
* «Fjordabåtene»  Jone Laugaland 2005

## Eksterne lenker
* 
*
VM i friidrett 2009 – Tresteg kvinner

Øvelsen **[[Tresteg|Tresteg damer]]** ved **[[VM i friidrett 2009]]** ble avholdt på Olympiastadion i Berlin den 15. og 17. august.

Norge var ikke representert i øvelsen.

## Medaljevinnere

## Rekorder

## Kvalifiseringskrav

## Program

## Resultater
### Kvalifisering
Kvalifisering: Utøvere som klarte direktekvalifiseringskravet på 14,45 m eller utøverne med de 12 lengste hoppene kvalifiserte seg til finalen.

} || B ||align=left| Françoise Mbango Etone ||align=left|  ||  ||  ||  || ****||align=left|Startet ikke
|}

### Finale

## Eksterne lenker
* Trestegresultater. IAAF. Besøkt 16. august 2009.
Alt er relativt

***Alt er relativt*** (originaltittel: ***Insignificance***) er en britisk dramakomedie fra 1985, regissert av Nicolas Roeg og produsert av Recorded Picture Company og Zenith Productions. I hovedrollene spiller Michael Emil, Theresa Russell, Tony Curtis og Gary Busey. Filmen handler om fire personer man ikke får vite navnet på, men som har en slående likhet med Albert Einstein, Marilyn Monroe, Joseph McCarthy og Joe DiMaggio. Terry Johnson baserte manuset på teaterstykket sitt med samme navn fra 1982.
 
## Handling
En professor befinner seg på hotellrommet sitt i New York etter å ha holdt et foredrag i 1953. Der får han uventet besøk av en skuespillerinne. Senere dukker også hennes eksmann – en ballspiller – og en senator opp. De fire blir aldri identifisert med navn, men har en slående likhet til Albert Einstein, Marilyn Monroe, Joe DiMaggio og Joseph McCarthy. 
 
## Rolleinnehavere
* Michael Emil som professoren
* Theresa Russell som skuespillerinnen
* Tony Curtis som senatoren
* Gary Busey som ballspilleren
* Will Sampson som heisvakt
* Patrick Kilpatrick som sjåfør

## Priser og nominasjoner

## Eksterne lenker
*
Atlantic Star

**Atlantic Star** er en britisk militær kampanjemedalje tildelt for tjeneste i flåten eller handelsmarinen i Atlanterhavet under andre verdenskrig.

## Utforming
Atlantic Star er utformet som en stjerne med seks tagger og er laget av bronse. Høyden er 44 mm, bredden 38 mm. Forsiden har en midtmedaljong som viser kong Georg VIs kronede monogram omgitt av en bord med innskriften «THE ATLANTIC STAR». Baksiden er slett, men kan i noen tilfeller ha mottagerens navn inngravert. Medaljen er opphengt i et bånd der fargene mørk blått, hvitt og grønt går over i hverandre. Fargene skal representere havet.

Den som etter å ha gjort seg fortjent til Atlantic Star fylte kriteriene for Air Crew Europe Star eller France and Germany Star ble ikke tildelt disse medaljene, men fikk i stedet båndspenner med disse navnene. På båndspennen ble dette markert med en rosett.

## Tildeling

Utmerkelsen var tiltenkt mannskap på handelsskip og ekskorterende orlogsfartøy. Medaljen ble tildelt for 180 dagers tjeneste i Atlanterhavet eller britisk farvann mellom 3. september 1939 og 8. mai 1945, såfremt 1939–1945 Star allerede var tildelt. Medaljen ble tildelt krigsseilere i handelsflåten for tjeneste i både det nordlige og sørlige Atlanterhavet. Konvoifart på Sovjetunionen kvalifiserte også til medaljen. Atlantic Star ble også tildelt personell i Royal Air Force som i to måneder hadde deltatt i operative avdelinger i operasjoner mot fienden til sjøs. 

Atlantic Star ble også tildelt nordmenn, blant dem Bjørn Egge, Boy Rist, Charles Oluf Herlofson, Svein Heglund (med rosett) og Håkon Nilsen.

## Se også
*1939–1945 Star
*Africa Star
*Air Crew Europe Star
*Arctic Star
*Burma Star
*France and Germany Star
*Italy Star
*Pacific Star

## Referanser


## Litteratur
*Peter Duckers: *British Military Medals: A Guide for the Collector and Family Historian*, Barnsley: Pen and Sword, 2009, s. 109
*John W. Mussell: *The Medal Yearbook 2014*, Honiton: Token Publishing, 2013, s. 184

## Eksterne lenker
* Atlantic Star, Ministry of Defence, Storbritannia
Liste over Færøyenes energiministre

**Energiministeren** (færøysk: *landsstýrismaðurin í orkumálum*) var fra 1981 til 2004 en ministerpost i Færøyenes regjering. Energisaker lå under Olje- og miljødepartementet fra 1998 til 2004, da disse sakene ble overført til Innenriksdepartementet.

## Eksterne lenker
* Statsministre og regjeringer siden 1948
Bloodbath

**Bloodbath** er en svensk death metal supergruppe fra Stockholm, opprettet som et sideprosjekt i 1999 av medlemmer i bandene Opeth, Katatonia og Edge of Sanity.

## Historie
Ett år etter oppstarten slapp bandet en første EP, *[[Breeding Death]]* (2000). Bloodbath bestod på det tidspunktet av Mikael Åkerfeldt (Opeth) på vokal, Dan Swanö (Edge of Sanity, Nightingale) på trommer, Anders «Blakkheim» Nyström (Katatonia, Diabolical Masquerade) på gitar og Jonas Renkse (Katatonia, October Tide) på bass. 

I 2002 ble debutalbumet, *[[Resurrection Through Carnage]]*, utgitt.

I 2004 sa Mikael Åkerfeldt fra seg vokalistplassen i Bloodbath for å fokusere på sitt hovedband Opeth. Erstatteren ble Peter Tägtgren (Hypocrisy). Dan Swanö gikk samtidig fra å spille trommer til å spille gitar. Swanös erstatter på trommer var Martin «Axe» Axenrot (Witchery, Satanic Slaughter og senere Opeth). Bandet gikk nå fra å være medlemmenes sisteprioritet til en mer seriøs satsing, og deres andre album, *[[Nightmares Made Flesh]]*, ble sluppet i Europa i september 2004.

I februar 2005 forlot Tägtgren Bloodbath. Samme år sto Åkerfeldt igjen på scenen med bandet for en enkeltopptreden på tyske Wacken Open Air. Senere ble det holdt vokalist-audition, men ingen passende vokalister ble funnet.

I 2006 forlot Swanö bandet på grunn av mangel på tid, men også av musikalske grunner.

30. januar 2008 ble det offentliggjort på bandets nettsted at Mikael Åkerfeldt var tilbake som vokalist. En erstatter for Dan Swanö, Per Eriksson (ex-21 Lucifer, senere Katatonia), ble også presentert. To måneder senere ble bandets andre EP, *[[Unblessing the Purity]]*, sluppet. Samme år ble opptaket fra Wacken-konserten i 2005 sluppet på CD og DVD under tittelen *[[The Wacken Carnage]]*. 

I oktober 2008 kom så bandets tredje album, *[[The Fathomless Mastery]]*. En video til låta «Hades Rising» fra albumet ble publisert i mai 2009.

Renkse forlot bandet i 2023, uten noen form for offentliggjøring.

## Medlemmer
* Mikael Åkerfeldt &ndash; vokal (1999&ndash;2004, 2005, 2008&ndash;)
* Anders «Blakkheim» Nyström &ndash; gitar (1999&ndash;)
* Per «Sodomizer» Eriksson &ndash; gitar (2008&ndash;)
* Martin «Axe» Axenrot &ndash; trommer (2004&ndash;)
### Tidligere medlemmer
* Dan Swanö &ndash; trommer (1999&ndash;2004), gitar (2004&ndash;2006)
* Jonas Renkse &ndash; bass (1999&ndash;2023)
* Peter Tägtgren &ndash; vokal (2004&ndash;2005)

## Diskografi
### Album
* *[[Resurrection Through Carnage]]* (2002)
* *[[Nightmares Made Flesh]]* (2004)
* *[[The Fathomless Mastery]]* (2008)
### EP-er
* *[[Breeding Death]]* (2000)
* *[[Unblessing the Purity]]* (2008)
### Live
* *[[The Wacken Carnage]]* (2008)

## Referanser


## Eksterne lenker
* 
* 
* 
* Bloodbaths offisielle forum 
* Bloodbaths offisielle MySpace
* Bloodbath hos Peaceville Records
* Video til ''Hades Rising'' fra ''The Fathomless Mastery''
Ole Sverre

**Ole Andreas Sverre** (opprinnelig etternavn *Olsen*; 1865–1952) var en norsk arkitekt. Han tegnet en rekke signalbygg i hjembyen men fremfor alt i Oslo, og mestret mer enn de fleste arkitekter å ta del i den omfattende tekniske og stilmessige utvikling fra historismen og frem til funksjonalismen som utspilte seg i hans lange yrkesaktive periode.

## Liv og virke
### Bakgrunn
Ole Andreas Olsen var sønn av byggmester Erik Olsen (1831–1918) og Josefine Andrea Nicolaysen (1839–99). Han tok eksamen ved Trondhjems Tekniske Læreanstalt i 1886 og ved den tekniske høyskole i Charlottenburg i Berlin i 1890. I mellomtiden var han assistent hos professor Hans Grisebach i Berlin i perioden 1887–1888. Navneendringen av etternavnet til **Sverre** ble foretatt i 1896.

### Virke som arkitekt
Han praktiserte i Oslo. Han hadde i mange år en fremskutt plass blant hovedstadens arkitekter og har levert tegninger til en lang rekke kjente bygninger. Av hans verk kan nevnes Holmenkollens turisthotell, turnhallen i Fredrikstad, Norges landbrukshøyskoles bebyggelse på Ås, Keiser Wilhelms jaktslott og stavkirke i Rominten i Øst-Preussen, det første Skimuseet på Frognerseteren, Grand Hotels om- og nybygning m. v., foruten mange større villaer og andre bygninger, blant annet skipsreder Fred. Olsens villa på Drammensveien og Halléngården på Grünerløkka. Han tegnet også storparten av det katolske Vor Frues Hospital i Oslo.

Etter krigen ble Sverre fratatt retten til medlemskap i Norske arkitekters landsforbund i to år, frem til 1. januar 1948. Tilsvarende straff ble gitt til arkitekter som var medlem i det nazifiserte arkitektforbund eller som hadde utført særlig graverende tilfelle av arbeid for okkupasjonsmakten.

Ole Sverre var sportslig interessert. I 15 år var han president i Norges Roforbund og ble etterhvert forbundets æresmedlem. Han var også æresmedlem i Christiania Roklub og Fredrikstad Turnforening.

## Priser og utmerkelser
Sverre ble tildelt Kongens fortjenstmedalje i gull og var innehaver av Dannebrogordenen og Nordstjerneordenen.

Han mottok Sundts premie to ganger, første gang i 1908 for Fred. Olsens (1857–1933) bolig *Villa Fredly* i Drammensveien 41, andre gang i 1912 for Drammensveien 89.


LA2-norges-landbrukshogskole-4.jpg|Ur-bygningen på NMBU sett fra parken
Grand Hotell Oslo.jpg|Grand Hotell, 1913
20090625 212547 Kongen.jpg|Christiania Roklub, 1924
Storgata 10-12 Oslo.jpg|Storgata 10a og 12, 1931
Sverreslottet.JPG|Sverreslottet, Drammensveien 44b og Thomles gate 4-6
Stee strøm.JPG|Steen & Strøm varemagasin, 1930


## Referanser


## Eksterne lenker
* 
* Arc! Ole Sverre
* Ole Sverre i Norsk biografisk leksikon, 2. utg.
Tórbjørn Poulsen

**Tórbjørn Poulsen** (1932–2014) var en færøysk teleingeniør og politiker (Sj.).

Han var utdannet sivilingeniør fra DTH. Poulsen var leder ved LORAN-anlegget ved Vágur på Suðuroy 1959–1962, ingeniør i Post- og Telegrafvæsenet i Danmark 1962–1973, så avdelingsleder i Telefonverk Føroya Løgtings (nå Føroya Tele) 1973–1997.

Poulsen satt i Færøyenes landsstyre med ansvar for finans-, kommunal- og kultursaker i Pauli Ellefsens regjering 1981–1985 og som medlem av Lagtinget for Suðurstreymoy 1988–1990. Han tilhørte Sjálvstýrisflokkurin.

Han hadde styreverv i offentlige kulturinstitusjoner underlagt Nordisk råd: Norðurlandahúsið i Tórshavn og Nordens Institut i Grønland (NAPA) i Nuuk.

Han ble utnevnt til ridder av Dannebrogordenen i 1984.

## Referanser
Resurrection Through Carnage

***Resurrection Through Carnage***, sluppet i 2002 av Century Media Records, er det første albumet fra det svenske Death metal-bandet Bloodbath. 

## Sporliste
#«Ways to the Grave» – 4:09
#«So You Die» – 3:19
#«Mass Strangulation» – 3:32
#«Death Delirium» – 5:06
#«Buried by the Dead» – 3:14
#«The Soulcollector» – 3:37
#«Bathe in Blood» – 4:11
#«Trail of Insects» – 4:36
#«Like Fire» – 4:34
#«Cry My Name» – 4:40

## Besetning
*Mikael Åkerfeldt – vokal
*Anders «Blakkheim» Nyström – gitar
*Jonas Renkse – bass
*Dan Swanö – drums

## Eksterne lenker
*
Nightmares Made Flesh

***Nightmares Made Flesh*** er det andre albumet fra det svenske Death metal-bandet Bloodbath, utgitt i 2004 av Century Media Records. 

## Sporliste
#«Cancer of the Soul» – 3:33
#«Brave New Hell» – 4:02
#«Soul Evisceration» – 3:38
#«Outnumbering the Day» – 3:15
#«Feeding the Undead» – 4:04
#«Eaten» – 4:18
#«Bastard Son of God» – 2:51
#«Year of the Cadaver Race» – 4:33
#«The Ascension» – 3:51
#«Draped in Disease» – 3:59
#«Stillborn Saviour» – 3:39
#«Blood Vortex» – 3:30

## Besetning
*Peter Tägtgren – vokal
*Anders «Blakkheim» Nyström – gitar
*Jonas Renkse – bass
*Dan Swanö – gitar
*Martin «Axe» Axenrot – trommer

## Eksterne lenker
*
Chung Hua-universitetet

**Chung Hua-universitetet** (中華大學; Tongyong Pinyin: *Jhōnghuá Dàsyué*; Hanyu Pinyin: *Zhōnghuá Dàxúe*; Wade-Giles: *Chung-hua ta-hsüeh*; Zhuyin: *ㄓㄨㄥ ㄏㄨㄚˊ ㄉㄚˋ ㄒㄩㄝˊ*; forkortet **CHU**) er et delstatseid forskningsuniversitet med hovedcampus i Hsinchu i Taiwan i Republikken Kina.

Standarden på studenter ved dette universitetet er svært lav, og det er et av de verste og mest sannsynlige å legge ned universiteter i Taiwan.

## Referanser


## Eksterne lenker
* 
* Universitet Chung Hua
Mark Warner

**Mark Robert Warner** (født 15. desember 1954 i Indianapolis i Indiana) er en amerikansk politiker. Han er en senator og representerer Virginia og Det demokratiske parti. Warner holdt hovedtalen under Demokratenes landsmøte i 2008. Han kom inn i Senatet 3. januar 2009. 

Han var guvernør i Virginia fra 2002 til 2006. 

## Referanser


## Eksterne lenker
* Offisiell senatorside
*
Unblessing the Purity

***Unblessing the Purity*** er den andre EP-en fra det svenske Death metal-bandet Bloodbath, utgitt i 2008 av Peaceville Records. 

## Sporliste
#«Blasting the Virginborn» (Renkse) – 3:33
#«Weak Aside» (Nyström) – 4:15
#«Sick Salvation» (Musikk: Eriksson, Tekst: Renkse) – 3:21
#«Mouth of Empty Praise» (Eriksson/Renkse) – 4:32

## Besetning
*Mikael Åkerfeldt – vokal
*Anders «Blakkheim» Nyström – gitar
*Jonas Renkse – bass
*Per «Sodomizer» Eriksson – gitar
*Martin «Axe» Axenrot – trommer

## Eksterne lenker
*
The Wacken Carnage

***The Wacken Carnage*** er en CD/DVD-pakke med opptak fra en av de veldig få konsertene det svenske Death metal-bandet Bloodbath har holdt. Denne konserten ble tatt opp 5. august 2005 på Wacken Open Air-festivalen i Tyskland. Det ble sagt at dette skulle være den eneste konserten bandet noen gang ville holde, men de har senere spilt flere konserter. Blant annet har de frontet Party.San Metal Open Air i Tyskland og Pellavarock i Finland.

## Sporliste
#«Intro» – 0:24
#«Cancer of the Soul» – 3:49
#«So You Die» – 4:28
#«Soul Evisceration» – 4:03
#«Ways to the Grave» – 3:54
#«Ominous Bloodvomit» – 4:36
#«Like Fire» – 5:01
#«Bastard Son of God» – 3:09
#«Breeding Death» – 5:12
#«Outnumbering the Day» – 4:05
#«Brave New Hell» – 4:35
#«Furnace Funeral» (med Entombed – Left Hand Path solo i stedet for originalsoloen) – 5:19
#«Eaten» – 4:20

## Besetning
*Mikael Åkerfeldt – vokal
*Anders «Blakkheim» Nyström – gitar, støttevokal
*Jonas Renkse – bass
*Dan Swanö – gitar, støttevokal
*Martin «Axe» Axenrot – trommer

## Eksterne lenker
*
Breeding Death

***Breeding Death***, sluppet i 2000 av Century Media Records, er debut-EPen til Death metal-bandet Bloodbath.

## Sporliste
#«Breeding Death» – 4:25
#«Ominous Bloodvomit» – 3:46
#«Furnace Funeral» – 5:03

## Besetning
* Mikael Åkerfeldt – vokal
* Anders «Blakkheim» Nyström – gitar
* Jonas Renkse – bass
* Dan Swanö – drums

## Eksterne lenker
*
The Fathomless Mastery

***The Fathomless Mastery***, utgitt i 2008 av Peaceville Records, er det tredje albumet fra det svenske Death metal-bandet Bloodbath. 

## Sporliste
#"At the Behest of Their Death" – 3:41
#"Process of Disillumination" – 3:09
#"Slaughtering the Will to Live" – 3:37
#"Mock the Cross" – 4:02
#"Treasonous" – 4:13
#"Iesous" – 3:33
#"Drink from the Cup of Heresy" – 3:36
#"Devouring the Feeble" – 3:11
#"Earthrot" – 3:19
#"Hades Rising" – 5:05
#"Wretched Human Mirror" – 4:12

## Besetning
*Mikael Åkerfeldt – vokal
*Anders "Blakkheim" Nyström – gitar
*Jonas Renkse – bass
*Per "Sodomizer" Eriksson – gitar
*Martin "Axe" Axenrot – trommer

## Eksterne lenker
*
Dante Quinterno

**Dante Quinterno** (født 26. oktober 1909 i Buenos Aires, død 14. mai 2003 i Buenos Aires) var en argentinsk tegneserietegner, kjent som skaperen av indianeren *Patoruzú* fra tegneserien med samme navn som ble utgitt i Argentina fra 1931 til 1977 og i USA fra 1941 til 1948. Han giftet seg med Rosa Schiaffino i 1938, og sammen fikk de to sønner og en datter. 

Dante Quinterno var sønn av Martín Quinterno og Laura Raffo, og farfaren hans kom opprinnelig fra Piamonte, men emigrerte til Argentina for å bli bonde og senere en fruktselger.

Quinterno begynte å sende tegningene sine til flere aviser i Buenos Aires i 1924, og i 1925 fikk han utgitt *Panitruco*, sin første tegneserie, i *El Suplemento*. Senere skrev han *Andanzas y desventuras de Manolo Quaranta* (1926); *Don Fermín* (som senere fikk navnet *Don Fierro*, 1926), og *Un porteño optimista* (som skiftet navn til *Las aventuras de Don Gil Contento*, 1927) for ulike aviser. I den siste serien introduserte han en ny figur kalt *Curugua-Curuguagüigua* i 1928, som senere fikk navnet *Patoruzú*. Sammen med Patoruzú ble andre støttefigurer født, som for eksempel *Isidoro Cañones* og den unge Patoruzú (*Patoruzito*), begge ble senere hovedpersoner i egne tegneserier. Etter 1936 ble Patoruzú utgitt i en egen publikasjon, som ble solgt i 300,000 eksemplarer da den var på høydepunktet. Samme år grunnla han Dante Quinterno Publishing (*Editorial Dante Quinterno*), og flere andre tegneserietidsskrift fulgte: *Patoruzito* (1945) i samarbeid med Eduardo Ferro, José Luis Salinas og Alberto Breccia, *Andanzas de Patoruzú* (1956), *Correrías de Patoruzito* (1958) og *Locuras de Isidoro* (1968).

I 1933 reiste Quinterno til USA og arbeidet der en periode for Walt Disney.

Quinterno bega seg også inn i animasjonens verden, og 20. november 1942 ble for første gang *Upa en apuros* vist på Ambassador-kinoen i Buenos Aires. Dette var en 15 minutter lang tegnefilm.

I 1950-årene beveget han seg fra tegneserieverdenen over til en karriere som forretningsmann. I Nederland er han blant kjennere av Marten Toonders arbeider kjent som den som inspirerte ham til å bli tegneserieskaper.

## Referanser


## Eksterne lenker
* 
*  Dante Quinterno, på Patoruzu-Web
Patty Murray

**Patricia Lynn Murray** (født 1950) er en amerikansk politiker. Hun er en senator og representerer Washington og Det demokratiske parti. Hun kom inn i Senatet 5. januar 1993. Fra 3. januar 2023 til 3. januar 2025 var hun President pro tempore i USAs senat.

Murray satt i delstatssenatet fra 1988.

## Referanser


## Eksterne lenker
* 
* 
*
Marita – et dokument fra noen som overlevde

***Marita – et dokument fra noen som overlevde***, i dagligtale «**Maritafilmen»**, er en norsk dokumentarfilm fra 1983 som omhandler det ulovlige rusmiljøet i Oslo på starten av 1980-årene.

Oppfølgeren ble utgitt i 1996 med tittelen *Marita – En advarsel fra noen som overlevde*.

Leiv Holstad var initiativtaker til dokumentaren. Han etablerte året etter Maritastiftelsen. Stiftelsen brukte filmen i sitt forebyggende arbeid mot ulovlige rusmidler. De reiste rundt og besøkte norske skoler. Sammen med filmvisningen fortalte personer som tidligere hadde rusproblemer, og som hadde gjennomgått vellykket rehabilitering, om sitt liv. Blant disse var predikanten og tidligere rusmiddelavhengig Arne Bakken.

## Tittel
Navnet *Marita* kom inn omtrent midt i produksjonsprosessen. Hans Inge Fagervik sendte sangteksten på en ny sang han hadde laget til Leiv Holstad. Fagervik kjente til filminnspillingen og lurte på om sangen passet til filmen. Sangen om Marita ble tittelsang i filmen, som fra da endret navnet til *Marita – et dokument fra noen som overlevde.* Siden ble filmen bare omtalt som *Maritafilmen*. Dette førte til at mange feilaktig trodde den handlet om ei jente med navnet Marita. Det eneste man ser (eller hører om) Marita i filmen er mens sangen synges under en begravelsesscene. «Marita» har senere blitt et symbol for alle som aldri kom seg ut, men som døde som følge av rusmisbruket.

## ''Marita I''
Den første filmen var ferdig i 1983 med støtte fra den norske stat. Filmen har autentiske scener. Det var diskusjoner i starten, fordi filmen også viste sprøytescener, samtidig som den var beregnet for bruk i skolen. Filmen var en del av skoleopplegget fra 1984 og frem til 1996, da en ny «Maritafilm» ble produsert. Den første *Marita*-filmen ble sett av nærmere  skoleelever i Norge.

## ''Marita II''
Oppfølgeren *Marita II* ble laget i 1996. Også denne ble produsert av Leiv Holstad i samarbeid med tidligere rusmiddelavhengige mennesker og andre personer som var en del av Oslos ulovlige rusmiljø. Den egentlige filmtittelen er *Marita – En advarsel fra noen som overlevde*. Filmens tittelsang er en spesiallaget versjon av *[[A Kind of Christmas Card]]* med Morten Harket (tekst av Håvard Rem). Resten av filmmusikken er laget av Kjetil Bjerkestrand.

I *Marita II*-filmen er det trukket noen linjer tilbake for å se hvordan det har gått med noen av de medvirkende i den første filmen, blant annet noen av foreldrene til aktører som senere har mistet livet i overdose, samt en kvinne som ble HIV-smittet av sprøytebruk, en av de nå døde aktørene i *Marit I*, og får del i hennes fortvilelse over at smitten også har blitt videreført til hennes barn. Andre personer i filmen er noen nybegynnere fra det såkalte *house-miljøet* og den tidligere tennisstjernen Morten Rønneberg, som fikk karrieren ødelagt på grunn av rusmisbruk. Filmteamet følger også en ambulanse fra Oslo Legevakt i forbindelse med en overdose.

Filmen vises kun som en del av et foredrag hvor farene med rusmisbruk understrekes.

## Referanser
Phiny Dick

**Alfine Kornélie (Phiny) Dick** (født 1912–1990) var en nederlandsk forfatterinne og barnebokillustratør. Hun var gift med den nederlandske tegneserieskaperen Marten Toonder.

Hennes mest kjente arbeider er *Miezelientje*, *Olle Kapoen* og *Birre Beer*. Phiny Dick arbeidet sammen med Toonder, og hans sentrale skikkelse *Olivier B. Bommel* sees som en variant av hennes *Wol de Beer* mens *Miezelientje* sees som en forløper for *[[Tom Pus]]*. Toonder illustrerte også noen av hennes bøker, mens hun skrev historier for hans tegneserie om *Tom Pus*.

Dicks arbeider ble også utgitt i Tyskland og Sverige. Tegneserien *Birre Beer* ble overtatt og kontinuert av Ton Beek. Hun begynte i sine senere år å male portretter og landskaper, og laget dessuten tegningene som dekorerte omslaget på samlealbumene med Tom Pus-tegneserier.

## Referanser
Jay Rockefeller

**John Davison «Jay» Rockefeller IV** (født 18. juni 1937 i New York City) er en amerikansk tidligere politiker. Han er en senator og representerer Vest-Virginia og Det demokratiske parti. Han kom inn i Senatet 15. januar 1985. 

Han er oldesønn av oljemagnaten John D. Rockefeller og nevø av tidligere visepresident Nelson Rockefeller og den eneste demokraten i en tradisjonelt republikansk familie.

Han var guvernør i Vest-Virginia fra 1977 fram til han ble senator.

## Referanser


## Eksterne lenker
* Offisiell senatorside
*
Rosa Spier Huis

**Rosa Spier Huis** i den nederlandske kommunen Laren i Noord-Holland er et bo- og arbeidssenter for (tidligere) kunstnere og vitenskapsmenn. 11. oktober 1969 ble senteret åpnet av daværende minister for kultur, rekreasjon og samfunnsarbeid, Marga Klompé. Ideen om å skape en 'trygg havn for eldre kunstnere' kom fra harpisten Rosa Spier, og senteret er ment å gi eldre kunstnere muligheten til å bruke sin energi i det skapende arbeidet mens andre tar seg av de daglige syslene.

I 1963 ble *Rosa Spierstiftelsen* opprettet av Henriëtte Polak, og takket være denne ble det mulig å oppføre den bygningen som trengtes for å realisere Spiers ide.

Huset har plass til 73 beboere.

## Kjente beboere
* Eva Besnyö, fotograf
* Paul Biegel, forfatter
* Cola Debrot, antillansk forfatter, dikter, lege, diplomat, jurist, minister, filosof og ballettkritiker
* H.P. Doebele, grafisk designer og grafiker
* Maurits Cornelis Escher, grafiker
* Margot Hudig-Heldring, billedhugger
* Guus Hermus, skuespiller
* John Kraaijkamp sr., skuespiller og komiker
* Jef Last, forfatter
* Ton Lensink, forfatter og skuespiller
* An Rutgers van der Loeff, forfatter
* Rein Stuurman, grafiker
* Marten Toonder, tegneeserieskaper
* Nicolaas Wijnberg, kunstner og koreograf

## Eksterne lenker
*
Stripped (Christina Aguilera-album)

***Stripped*** er Christina Aguileras andre studioalbum. Det ble utgitt i 2002. Albumet inneholder flere personlige tekster fra Christia Aguilera, som også produserte platen sammen med Scott Storch og Linda Perry. Albumet hadde 10.-plass på VG-lista som beste plassering.

## Sporliste
# «Stripped, Pt. 1» 
# «Can't Hold Us Down» (med Lil' Kim) 
# «Walk Away» 
# «Fighter»
# «Primer Amor Interlude»  
# «Infatuation»
# «Loves Embrace Interlude»
# «Loving Me 4 Me»  
# «Impossible» 
# «Underappreciated» 
# «Beautiful» 
# «Make Over»
# «Cruz»
# «Soar»
# «Get Mine, Get Yours» 
# «Dirrty» (med Redman)
# «Stripped, Pt. 2»   
# «The Voice Within» 
# «I'm OK»  
# «Keep on Singin' My Song»  

## Eksterne lenker
*
Maria Cantwell

**Maria E. Cantwell** (født 13. oktober 1958 i Indianapolis i Indiana) er en amerikansk politiker. Hun er en senator og representerer Washington og Det demokratiske parti. Hun kom inn i Senatet 3. januar 2001. 

Hun representerte Washingtons første distrikt i Representantenes hus fra 1993 til 1995. Hun ble ikke gjenvalgt, og fikk en jobb i RealNetworks. Hun ble mangemillionær på grunn av en aksjekjøpsopsjon i RealNetworks. For å finansiere sin valgkampanje til Senatet i 2000 solgte hun cirka 100&nbsp;000 aksjer til en verdi av 44 dollar stykket.

## Referanser


## Eksterne lenker
* 
* 
*
Elkanah Onkware Angwenyi

**Elkanah Onkware Angwenyi** (født 5. februar 1983) i Nyamira, er en kenyansk friidrettsutøver som konkurrerer i mellomdistanseløp.

Angwenyi var under 2006 en av de store stjernene på 1.500 meter. Han vant bronsemedalje under innendørs-VM i Moskva på tiden 3.42,92. Utendørs samme år endte han på åttendeplass ved det afrikanske mesterskapet, og avsluttet året med å bli nummer åtte ved IAAF World Athletics Final 2006.

## Personlige rekorder
* 1 500 meter – 3.31,97

## Referanser


## Eksterne lenker
*
Ruth Bisibori Nyangau

**Ruth Bisibori Nyangau** (født 2. januar 1988 i Bosiango i Kenya) er en kenyansk friidrettsutøver som konkurrerer i mellomdistanseløp og 3&nbsp;000 meter hinder.

Bisibori deltok ved VM 2007 på 3&nbsp;000 meter hinder, og endte på fjerdeplass. Ved det Afrikanske mesterskapet 2008 endte hun på tredjeplass. Hun var også med Sommer-OL 2008 i Beijing der hun kom på sjetteplass. Ved IAAF World Athletics Final 2008 i Stuttgart kom hun på tredjeplass.

## Referanser


## Eksterne lenker
*
Tollensprisen

**Tollensprisen** er en nederlandsk litteraturpris som utdeles hvert femte år. Den deles ut av en jury til en forfatter eller skribent hvis oeuvre har hatt den høyeste litterære verdien i de siste fem år.

Den ble opprettet i 1902 av styret i Tollensfondet, og bar da navnet *gratifikasjon*. I 1925 ble den oppkalt etter den nederlandske dikteren Hendrik Tollens (1780–1856), og bærer siden da navnet *Tollensprisen*.

## Mottagere
*2005 – Jules Deelder
*2000 – Heinz Polzer (Drs. P.)
*1992 – Marten Toonder
*1988 – Koos Schuur
*1983 – Belcampo
*1978 – Michel van der Plas
*1973 – Anton Koolhaas
*1968 – F.C. Terborgh
*1963 – Ina Boudier-Bakker
*1958 – Maria Dermoût
*1953 – Bertus Aafjes
*1948 – H.W.J.M. Keuls
*1943 – J.W.F. Werumeus Buning
*1938 – Herman de Man
*1933 – Arthur van Schendel
*1928 – R. van Genderen Stort
*1923 – Louis Couperus
*1918 – Willem Kloos
*1918 – Jacobus van Looy
*1913 – P.C. Boutens
*1913 – Lodewijk van Deyssel
*1908 – Carel Scharten
*1908 – Margot Scharten-Antink
*1903 – G. van Hulzen
Wilfred Bungei

**Wilfred Bungei** (født 1980) er en kenyansk friidrettsutøver som konkurrerer på 800 meter.

Bungei var en av verdens beste 800-meterløpere. Hans personlige rekord 1.42,34 (satt under en konkurranse i Rieti i 2002) plasserer ham på femteplass gjennom tidene. Bungei har imidlertid hatt vanskelig for å lykkes i internasjonale mesterskap, og hans beste plasseringer har kommet i gallakonkurranser.

Bungeis gjennombrudd kom i VM for juniorer i 1998, der han endte på andreplass. Andreplass ble det også i hans første mesterskap som senior, som var VM 2001 i Edmonton, der han fikk sølv bak André Bucher. I 2003 endte Bungei på tredjeplass i VM innendørs i Birmingham. Han deltok også i Sommer-OL 2004 i Aten, der han ble nummer fem. I VM 2005 ble det fjerdeplass. Hans første seier i et internasjonalt mesterskap kom i VM innendørs 2006 i Moskva. I VM utendørs 2007 i Osaka ble det femteplass.

Bungei deltok videre i Sommer-OL 2008 i Beijing, der han vant gull på tiden 1.44,65.

## Referanser


## Eksterne lenker
*
William Press

**William J. Press** var en britisk bryter som deltok i de olympiske leker 1908 i London.

Press vant en olympisk sølvmedalje i bryting fri stil under sommer-OL 1908 i London. Han kom på andreplass i vektklassen bantamvekt etter å ha tapt finalen til amerikanske George Mehnert.

## OL-medaljer
* 1908  London -  Sølv bryting, bantamvekt fri stil 

## Referanser


## Eksterne lenker
*
Arthur Gingell

**Arthur Gingell** (født 30. september 1883 i Bristol i England, død 20. februar 1947 i Cleveland i Ohio, USA) var en britisk bryter som deltok i de olympiske leker 1908 i London.

Gingell vant en olympisk bronsemedalje i bryting fri stil under sommer-OL 1908 i London. Han kom på tredjeplass i vektklassen lettvekt bak sine landsmenn George de Relwyskow og William Wood.
      
## OL-medaljer
* 1908  London -  Bronse i bryting, lettvekt fri stil 

## Referanser


## Eksterne lenker
* 
* Arthur Gingell family tree www.gingell.com
James Kwalia C’Kurui

**James Kwalia C'Kurui** (født 12. juni 1984 i Trans-Nzoia i Kenya som *James Kwalia Chepkurui*) er en friidrettsutøver som konkurrerer for Qatar i mellomdistanseløp.

C'Kurui var framgangsrik som junior, og fikk bronse på 3 000 meter under ungdoms-VM 2001. Han endte også som nummer to på samme distanse under IAAF World Athletics Final 2004 i Monaco. Under VM 2005 endte han på 13.-plass på 5&nbsp;000 meter og under Sommer-OL 2008 ble han nummer åtte på samme distanse.

Hans store gjennombrudd kom da han vant bronse på 5&nbsp;000 meter under VM 2009 i Berlin.

## Personlige rekorder
* 3&nbsp;000 meter – 7.28,28
* 5&nbsp;000 meter – 12.54,58

## Referanser


## Eksterne lenker
*
Christian Fürst

**Christian Fürst** (født 15. april 1860 i Christiania, død 8. januar 1910) var en norsk arkitekt.

Han var bror av lege Valentin Fürst og arkitekt Hans Backer Fürst. Gjennom førstnevnte var han onkel til filmregissør Walter Fyrst og lege Valentin Fürst jr.

## Karriere
Han var utdannet ved Kristiania Tekniske Skole og tok eksamen ved Technische Universität Berlin i 1882. Han var assistent for Johannes Otzen frem til 1885. Etter et opphold i Kristiania returnerte Fürst til Berlin og studerte videre ved Königliche Akademie der Künste fra 1889 til 1891. Han var også assistent for Paul Wallot frem til 1892, da han vendte hjem til Norge. Han åpnet eget arkitektkontor i Kristiania i 1896, og hans bror ble partner i 1902.

Blant hans mest kjente arbeider er  Trefoldighetskirken i Arendal, Sagene kirke og Tostrupgården i Oslo, det siste i samarbeid med Waldemar Hansteen og Torolf Prytz. Han deltok også i arbeidet med å gjenoppbygge Ålesund etter brannen i 1904.

## Priser og utmerkelser
Fürst mottok Sundts premie for Thomas Heftyes gate 21 i 1910.

## Referanser
Priscah Jepleting Cherono

**Priscah Jepleting Cherono** (født 1980) er en kenyansk friidrettsutøver som konkurrerer i mellomdistanseløp og terrengløp.

Cheronos første mesterskapsfinale som senior var under VM 2005 i Helsingfors, der hun endte på syvendeplass på 5&nbsp;000 meter. I 2007 deltok hun under VM i Osaka, der hun vant bronse på 5&nbsp;000 meter med tiden 14.59,21. Samme år kom hun på tredjeplass både på 3&nbsp;000 meter og 5&nbsp;000 meter under IAAF World Athletics Final 2007 i Stuttgart.

I 2008 deltok hun under Sommer-OL 2008 i Beijing, der hun tok seg videre til finalen på 5&nbsp;000 meter, men endte på 11.-plass.

## Referanser


## Eksterne lenker
*
Vivian Cheruiyot

**Vivian Jepkemoi Cheruiyot** (født 11. september 1983 i Keiyo) er en kenyansk friidrettsutøver som konkurrerer i mellom- og langdistanseløp.

Cheruiyot ble i 2001 som junior afrikansk mester på 5&nbsp;000 meter, og endte i 2002 på tredjeplass under VM for juniorer på samme distanse. Hennes første internasjonale mesterskap som senior var VM 2007 i Osaka, der hun vant sølv, bare slått av etiopiske Meseret Defar. På IAAF World Athletics Final 2007 endte hun på andreplass på 3&nbsp;000 meter, igjen slått av Defar, men hun vant 5&nbsp;000 meter.

Hun deltok under Sommer-OL 2008 på 5&nbsp;000 meter, og endte der på femteplass. 

Tidlig i 2009 satte hun ny kenyansk rekord på 3&nbsp;000 meter innendørs, med tiden 8.30,53 i Birmingham, og vant løpet World's Best 10K i Puerto Rico. 

Ved VM i friidrett 2009 i Berlin vant hun gull på 5.000 meter, og ved VM i friidrett 2011 i Daegu vant hun gull på både 5 000 og 10.000 meter.

Under Sommer-OL 2012 i London tok hun sølv på 5 000 meter og bronse på 10 000 meter.

Hun tok gull under Sommer-OL 2016.

## Referanser


## Eksterne lenker
*
Augustine Kiprono Choge

**Augustine Kiprono Choge** (født 21. januar 1987) er en kenyansk friidrettsutøver som konkurrerer i mellom- og langdistanseløp.

Choge vant allerede som ungdom 3&nbsp;000&nbsp;meter ved VM for ungdom i 2003. Året etter deltok han igjen ved VM for junior, og vant 5&nbsp;000&nbsp;meter. Som junior vant han også VM i terrengløp i 2005. Han deltok ved VM 2005 i Helsingfors, men gikk ikke videre til finalen på 1 500 meter. 

Choge har hatt framgang vid IAAFs konkurranser i Europa, der han i 2005 endte på tredjeplass ved IAAF World Athletics Final på 3&nbsp;000 meter. Samme resultat oppnådde han i 2006 ved IAAF World Athletics Final, men denne gang på 1&nbsp;500 meter.

Den 20. mars 2006 vant han 5&nbsp;000 meter under Commonwealth Games 2006, med tiden 12.56,41. Dette er fortsatt mesterskapsrekord på denne distansen. 

Han deltok under Sommer-OL 2008 i Beijing, der han kom på 10.-plass på 1&nbsp;500 meter, og under VM i Berlin 2009 fikk han femteplass på samme distanse. I september 2009 deltok han på det kenyanske laget som satte ny verdensrekord på 4 x 1500 meter, ved Golden League-stevnet i Brussel. Sammen William Biwott Tanui, Gideon Gathimba og Geoffrey Rono løp laget på 14:36,23, og slo med det den gamle rekorden som Vest-Tyskland satte i 1977. 

Ved VM i friidrett innendørs 2010 i Doha var han raskest i kvalifiseringsheatene på 3000 meter, med 7:43,80, men greide bare 11.-plass i finalen med tiden 7:53,42. Før VM hadde han raskest tid i verden den sesongen, med 7:31,75. Bernard Lagat fra USA vant gullet på denne øvelsen. Samme år vant han sin første Diamond League-seier, da han vant 1500 meter ved Shanghai Golden Grand Prix. Sammenlagt kom han på andreplass på 1500 meter i Diamond League 2010, med 13 poeng, bak Asbel Kiprop med 22 poeng.

2011-sesongen startet med et sterkt løp i Sparkassen Cup i Stuttgart, der han løp på historiens fjerde beste tid på 3000 meter, med 7.28,00.

Ved VM i friidrett innendørs 2012 fikk han sølv på 3000 meter, kun slått av Bernard Lagat.

## Referanser


## Eksterne lenker
*
Lohengrin (sjokolade)

**Lohengrin** var en norsk sjokolade som var i produksjon fra 1911 til 2019. 

Den ble første gang solgt i Nationaltheatret i 1911 i forbindelse med premieren på Richard Wagners opera *[[Lohengrin (opera)|Lohengrin]]*. Sjokoladen ble laget av Freia som hadde fått en avtale om enerett til salg av sjokolade i teatret. Lohengrin ble ikke solgt i vanlige butikker før et par år senere.

Sjokoladen er formgitt av arkitekten Henrik Bull som også tegnet teaterbygningen. Designet består av to stiliserte roser i karakteristisk jugendstil. Designet er i dag forenklet sammenliknet med det opprinnelige. Lohengrin har et fyll av romkrem og er trukket med mørk sjokolade. På begynnelsen av 1970-tallet ble det bestemt at produksjonen av Lohengrin skulle legges ned, men etter store protester ble produksjonen satt i gang igjen etter noen få måneder. Sjokoladen ble kåret som et av kulturminnene i forbindelse med kulturminneåret 2009.

I februar 2019 ble det besluttet av Mondelēz at sjokoladen går ut av produksjon på grunn av liten etterspørsel. Produksjonen av Lohengrin ble avsluttet i oktober/november 2018.

## Referanser
Lillian Watson (svømmer)

**Lillian Debra «Pokey» Watson** (født 1950) er en amerikansk tidligere svømmer som under Sommer-OL 1964, i Tokyo, var med på å vinne gullmedalje på 4x100&nbsp;m frisvømming stafett for USA. Under Sommer-OL 1968, i Mexico by, vant hun også gullmedalje på 200&nbsp;m ryggsvømming. I 1984 ble hun tatt opp i svømmingens Hall of Fame i Fort Lauderdale, Florida.

## Referanser


## Eksterne lenker
*
Brabantsk

**Brabantsk** er et samlende begrep for de fleste dialektene i den nederlandske provinsen Noord-Brabant og den belgiske provinsen Antwerpen og Flamsk Brabant. Videre kan dessuten, romslig definert, sør-geldersk og dialektene fra nordlig Limburg, Hulst og vestlig flamsk Limburg også omfattes av brabantsk. Nordvest i Noord-Brabant, i området rundt Willemstad faller dialekten i det hollandske dialektområdet, mens dialektene i landsbyene Budel, Maarheeze og Soerendonk i bunn og grunn er variasjoner av limburgsk.

Brabantsk er sammen med den hollandske dialekten den viktigste delen av grunnlaget for det som kalles standardnederlandsk. Den første betydningsfulle standardiseringen av det nederlandske språket fant sted i byen Antwerpen i det 16. århundre.
Kathleen Ellis

**Kathleen Ellis** (født 1946) er en amerikansk tidligere svømmer som under Sommer-OL 1964, i Tokyo vant to gullmedaljer på 4&times;100&nbsp;m frisvømming og 4&times;100&nbsp;m medley stafett, og to bronsemedaljer på 100&nbsp;m frisvømming og 100&nbsp;m butterfly. Hun har også en gullmedalje på 100&nbsp;m butterfly og bronse på 100 m fri fra Panamerikanske leker i 1963 i São Paulo.

## Referanser


## Eksterne lenker
*
Jane Barkman

**Jane Louise Barkman** (født 1951) er en amerikansk tidligere svømmer som under Sommer-OL 1968, i Mexico by og Sommer-OL 1972, i München var med på å vinne gullmedalje 4x100&nbsp;m frisvømming stafett. Hun vant også bronsemedalje på 200&nbsp;m frisvømming under sommer-OL 1972.

## Eksterne lenker
*
Linda Gustavson

**Linda Gustavson** (født 1949) er en amerikansk tidligere svømmer som under Sommer-OL 1968, i Mexico by, var med på å vinne gullmedalje på 4x100&nbsp;m frisvømming stafett for USA. Under det samme mesterskapet vant hun også sølvmedalje på 400&nbsp;m frisvømming, og bronsemedalje på 100&nbsp;m frisvømming. Hun har også en gullmedalje fra Panamerikanske leker, samt fire gullmedaljer fra sommer-Universiaden.

## Eksterne lenker
*
Liste over kongressrepresentanter fra Hawaii

Dette er en **liste over kongressrepresentanter fra Hawaii**.

## «At large»-distrikt

## 1. distrikt

## 2. distrikt
Susan Pedersen

**Susan Jane Pedersen** (født 1953) er en amerikansk tidligere svømmer som under Sommer-OL 1968, i Mexico by, var med på å vinne gullmedaljer på 4x100&nbsp;m frisvømming og 4x100&nbsp;m medley stafett. Under de samme lekene vant hun også to sølvmedaljer på 100&nbsp;m frisvømming og 200&nbsp;m medley. Pedesen ble tatt opp i svømmingens Hall of Fame i Fort Lauderdale, Florida, i 1995.

## Referanser


## Eksterne lenker
*
Abraham Chebii

**Abraham Chebii** (født 23. desember 1979 i Kaptabuk) er en kenyansk friidrettsutøver som konkurrerer i mellom- og langdistanseløp.

Chebii deltok under VM 2005 på 5&nbsp;000 meter, der han endte på femteplass med tiden 12:57,74. Samme år vant han bronse på 3&nbsp;000 meter under IAAF World Athletics Final 2003 i Monaco. Han deltok også under Sommer-OL 2004 på 5&nbsp;000 meter, men ble utslått i forsøkene.

Han har også meritter fra VM i terrengløp, der han ble nummer to i 2005.

## Personlige rekorder
* 3 000 meter – 7:33,42
* 5 000 meter – 12:52,99

## Referanser


## Eksterne lenker
*
Liste over verdens største varmekraftverk

**Liste over verdens største varmekraftverk** er en liste som rangerer varmekraftverk, eller såkalte *termiske* kraftverk, i alle verdens land etter deres installerte effekt målt i megawatt (MW). Listen inkluderer termiske kraftverk over 800 MW, uavhengig av fossilt brensel, det vil si både kullkraftverk, oljekraftverk og gasskraftverk. I listen oppgis det ikke nærmere hva slags kull eller annet brensel som benyttes, dette og andre detaljer oppgis i artikkelen om hvert enkelt kraftverk. Formelle definisjoner vil ofte bare regne dampturbin-drift som «varmekraftverk», men her inkluderes alle typer kraftverk med kull, olje eller gass som brenselkilde, uavhengig av turbinertype eller andre teknologivalg.

For en oversikt over mindre varmekraftverk, samt kraftverk som bruker de respektive brenseltyper, se:
* Liste over verdens største kullkraftverk
* Liste over verdens største olje- og gasskraftverk

Listen omfatter både tradisjonelle varmekraftverk og såkalte kraftvarmeverk som benytter kogenerasjon med økt virkningsgrad. Anlegg av typen kjernekraftverk og geotermisk kraftverk inkluderes ikke her, selv om også disse benytter dampprinsippet som karakteriserer varmekraftverk.

## Verdens største varmekraftverk
Her oppgis alle kjente, termiske kraftverk som bruker fossilt brensel og som har en effekt over 800 MW. Navn i *kursiv* angir anlegg som ennå ikke er ferdigbygd. Eksisterende kraftverk er rangert, mens anlegg under bygging er nummerert (første kolonne) men ikke rangert (andre kolonne).

Fargekodene som brukes for kontinentene er:

;Velg hvordan du vil se tabellen

*Ved å trykke på firkanten ved siden av ordet «Land» i femte kolonne fra venstre får man en oversikt over varmekraftverk per land.*

## Se også
* Kullkraftverk
* Gasskraftverk
* Oljekraftverk
* Liste over verdens største kjernekraftverk
* Liste over verdens største vannkraftverk

## Referanser




## Eksterne lenker
* Global Energy Observatory - med søkbar database over en stor mengde kraftverk.
* National Energy Grid Library – Global Energy Network Institute.
* McIlvaines Co – lister over alle kraftverk i verden. 
* WikiEnergy - kart over verdens kraftverk organisert som wiki. (tysk)
* Industcards.com – oversikt over kraftverk i alle verdens land.
* Industcards.com – Verdens 100 største kraftverk.
* Electric Power Plants Database Platts UDI - «World Electric Power Plants Database», september 2009 (betalingstjeneste)
** Electric Generating Capacity 2008 – EIA, USAs energidepartement. Kraftverk i USA. Besøkt 6. juli 2010.
* European Pollutant Emmission Register – EUs database for utslipp i Europa.
* SEI – liste over varmekraftverk i Europa.
* China Scientific Book Service - liste over varmekraftverk i Kina.
* ''Electricity Restructuring in China: The Elusive Quest for Competition'' – Russell Pitman og Vanessa Zhang, USAs justisdepartement, april 2008. Liste over kraftverk i Kina.
* FEPC – liste over varmekraftverk i Japan.
* NJCS - data for kraftverk i Ukraina.
* CFE – liste over kraftverk i Mexico (side 2-5).
* IMTEAG – liste over statlige kraftverk i Indonesia (slide 3).
Jan Henne

**Jan Margo Henne** (født 1947) er en amerikansk tidligere svømmer som under Sommer-OL 1968, i Mexico by vant to gullmedaljer på 100&nbsp;m frisvømming og 4x100&nbsp;m frisvømming stafett. Under de samme lekene tok hun også sølvmedalje på 200&nbsp;m frisvømming, og bronsemedalje på 200&nbsp;m medley. Henne ble tatt opp i svømmingens Hall of Fame i Fort Lauderdale, Florida, i 1979.

## Referanser


## Eksterne lenker
*
Grønlands riksvåpen

**Grønlands riksvåpen** er en sølv isbjørn i blått skjold. Isbjørnen har en delvis sittende, men oppreist form og løfter venstre labb. 

Den tidligste avbildning av et våpenskjold med isbjørn for Grønland finnes i en engelsk våpenrulle fra omkring 1470 der en isbjørn omgitt av tre fugler representerer *Le Roy de Greneland*. I 1666 opptrer isbjørnen for første gang i avbildningen av Danmarks riksvåpen, da en gående isbjørn ble tatt med i et sammensatt våpenskjold på en portugaløser utgitt av kong Frederik III. To år senere opptrer isbjørnen igjen på mynt, denne gang sittende på baken.  Isbjørnen forekommer etter dette i enkelte kongelige segl og avbildninger av riksvåpenet, enkelte ganger som gående, andre ganger som sittende med den ene forlabben reist. I 1819 kom Grønlands isbjørn med i riksvåpenet slik det da ble standardisert og har siden vært et fast innslag i Danmarks store riksvåpen (kongevåpenet).

Versjonen av våpenet som benyttes som Grønlands riksvåpen er tegnet av kunstneren Jens Rosing og er benyttet siden 1. mai 1989. I de grønlandske selvstyremyndigheters versjon av våpenet løfter isbjørnen venstre forlabb, slik man i grønlandsk kultur anser at isbjørnen gjør. Isbjørnen i det store danske riksvåpen, løfter derimot høyre forlabb, slik heraldisk tradisjon tilsier. 

## Referanser
Restorffs Bryggjarí

**Restorffs Bryggjarí** var et færøysk bryggeri etablert av den dansk-tyske immigranten Martin Christian Restorff i 1849. Bryggeriet lå i Tórshavn, og gikk i arv i slekten, først til sønnen Andreas William Restorff. Bryggeriet solgte kun ølet sitt på Færøyene, men noe ble eksportert til Danmark i små kvanta i de siste årene. I 2002 ble bryggeriet solgt, og i 2005 ble brusproduksjonen avsluttet til fordel for Föroya Bjór, som samtidig tok over noen av merkevarene. I januar 2007 ble Restorffs Bryggjarí lagt ut for salg, og i august samme år ble også ølproduksjonen stoppet. Föroya Bjór tok over noen av ølmerkene, og Restorffs Bryggjarí, som et av de eldste bryggeriene i Danmark, ble nedlagt for godt.

## Eksterne lenker
* Restorffs Bryggjarí hos *Beer Me!*
Hotel Føroyar

**Hotel Føroyar** er et hotell i Tórshavn på Færøyene. Med sine 216 sengeplasser er det Færøyenes største hotell. Det er også, ved siden av Hotel Hafnia, landets eneste firestjerners hotell.

Hotel Føroyar åpnet i mai 1983. I 1985 ble hotellet kjøpt av skipsrederen Jákup Joensen og fikk navnet Hotel Borg. Joensens virksomheter ble hardt rammet av bankkrisen på Færøyene. I 1991 ble hotellet solgt til cruisefergerederiet Smyril Line, og fikk sitt opprinnelige navn tilbake, og i 2005 ble det solgt videre til en gruppe av hotellets ansatte.

Gourmetrestauranten Koks, som var den første færøyske restauranten til å få én og senere to stjerner i Michelinguiden, lå opprinnelig på Hotel Føroyar.

Hotellbygningen er tegnet av det danske arkitektfirmaet Friis & Moltke.

## Referanser


## Eksterne lenker
*